33 
depressa. Pars basilaris abbreviata, fere semilunaris, margine anteriore rotundata, 
in lateribus ante condylum processuum vestigiis tantum instructa. Ossis temporum 
squama brevissima, in media et anteriore parte insigniter canaliculato -impressa, 
supra ossis quadrati articulationem processulum breviusculum , cristula instructum 
emittens, et cum ossis occipitis squama processum mastoideum admodum insignem, 
subuncato -rotundatum , subdeflexum constituens, qui e parte inferiore cristam an- 
trorsum vergentem et cum ossis occipitis partis basilaris anteriore margine con- 
fluentem emittit. Os quadratum abbreviatum, latissimum (plus duplo latius, sed 
multo brevius, quam in Phalacrocoracibus), processum conico - compressum, 
maximum, obtusiusculum, subtumidum emittens. Ossis pterygoidei pars basilaris 
admodum abbreviata multoque brevior quam in Phalacrocoracibus, ante partis 
basilaris ossis occipitis anteriorem marginem impressa vel depressa, lateribus in 
cristulam, cum partis petrosae ossis temporum cristula confluentem extensa, parte 
sua anteriore acutissima, cum lamina perpendiculari ossis ethmoidei conjuncta. 
Ala magna insignis, processum orbitalem conico-triquetrum, subacutum, subrectum, 
deorsum spectantem emittens, facie anteriore, praeter foramen centrale opticum, 
foraminibus duobus aliis insignibus (ovali et rotundo) perforata. Os elhmoideum 
valde evolutum, parte sua horizontali una cum osse frontis et ala ossis pterygoidei 
anteriorem et mediam cranii cavitatis partem, quae orbitis obvertitur, claudens, 
parte sua perpendiculari maximo , antice truncato , septum orbitarum osseum, 
completum constituens , quod processus transversi ad ossa lacrymalia tendentis ne 
vestigium quidem offert. Ossa pterygoidea brevissima , compressa , antice valde 
dilatata, fere ut in Anseribus et Aplenodytibus, sed pars dilatata perpendicularis, 
non horizontali ter directa. Ossa palatina invicem coalita, subtumida, deorsum 
arcuata, supra ossa maxillaria et pterygoidea valde prominentia. Pars posterior, i. e. 
pone choanas sita, elongato-trigona , apice posteriore acutissimo, marginibus latera- 
libus introrsis instructo, e medio faciei superioris et inferioris autem cristam 
admodum insignem, subtrigonam, perpendicularem emittens. Choanarum apertura 
brevissima, rotundata vel oblonga, marginibus depressis cincta, septo osseo haud 
divisa. Ossa lacrymalia parte superiore valde dilatata, parte inferiore angustiora, 
